Ir-Regolament (KEE) 3539/73 tal-Kunsill
tat-18 ta' Diċembru 1973
tar-rata tad-drittijiet ta' importazzjoni miġbura fuq kunsinni mhux kummerċjali żgħar ta' prodotti agrikoli u merkanzija ġejjin taħt ir-Regolament (KEE) Nru 1059/69
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikoli 43 u 235 tiegħu;
Wara li kkunsidra l-Att [1] anness mat-Trattat ma' l-Adeżjoni ta' Stati Membri ġodda fil-Komunità Ekonomika Ewropea u l-Komunità fuq l-Enerġija Atomika Ewropea, iffirmat fit-22 ta' Jannar 1972, u partikolarment Artikolu 62(1) tiegħu;
Wara li kkunsidra l-proposta tal-Kummissjoni,
Wara li kkunsidra l-Opinjoni tal-Parlament Ewropew;
Billi Parti II B tad-dispożizzjonijiet preliminari tat-Tariffa Komuni Doganali fl-Anness tar-Regolament tal-Kunsill (KEE) Nru 950/68 [2] tat-28 ta' Ġunju 1968, kif l-aħħar emendat bir-Regolament (KEE) Nru 2260/73 [3], tipprovdi li, fejn il-parti interessata ma titlobx l-applikazzjoni tar-rata normali, id-dazju tad-dwana għandu jkun impost bir-rata fissa ta' 10 % ad valorem fuq merkanzija mibgħuta f'kunsinni żgħar lill-individwi privati, sakemm dawk l-importazzjonijiet mhumiex ta' natura kummerċjali;
Billi, huwa utli u possibbli mingħajr ma jkunu perikolati l-miri tal-politika komuni agrikola, li jinġabru, wara li jkunu segwiti l-istess metodi, id-drittijiet kollha l-oħra ta' importazzjoni fuq prodotti agrikoli kif ukoll fuq ċerta merkanzija li tiġi taħt is-sistema ta' skambji preskritta fir-Regolament tal-Kunsill (KEE) Nru 1059/69 [4] tat-28 ta' Mejju 1969 li jippreskrivi l-arranġamenti tal-kummerċ applikabbli għal ċerta merkanzija li tirriżulta mill-ipproċessar ta' prodotti agrikoli, kif l-aħħar emendat bir-Regolament (KEE) Nru 1491/73 [5];
Billi l-istess transazzjoni tista' tagħti lok għall-ġabra ta' diversi drittijiet differenti; billi biex tkun permessa sistema ta' tassazzjoni b'rata fissa biex tintlaħaq din il-mira, jeħtieġ li jkun applikat dritt wieħed b'rata fissa għal dawn id-drittijiet kollha,
ADOTTA DAN IR-REGOLAMENT:
Artikolu 1
1. Fil-każ ta' kunsinni żgħar mhux kummerċjali msemmija fit-Taqsima II B (2) tad-dispożizzjonijiet preliminarji tat-Tariffa Komuni Doganali, li jidhru fl-Anness tar-Regolament tal-Kunsill (KEE) Nru 950/68, id-dritt ta' rata fissa msemmija fil-pararafu 1 ta' l-imsemmija Taqsima II B għandu jinġabar minflok id-drittijiet ta' importazzjoni kif preskritti fil-qafas tal-politika agrikola komuni u ta' dawk provduti fir-rigward ta' merkanzija fir-Regolament (KEE) Nru 1059/69.
2. Meta l-istess transazzjoni hija soġġetta għall-ġabra ta diversi drittijiet differenti, id-dritt b'rata fissa msemmi fil-paragrafu 1 jinġabar għad-drittijiet kollha.
3. Iżda, il-paragrafu 1 m'għandux japplika meta l-indirizzat jitlob, qabel l-imposizzjoni fuq din il-merkanzija u prodotti agrikoli tad-drittijiet b'rata fissa msemmija, li jkunu soġġetti għad-drittijiet ta' importazzjoni xierqa.
Artikolu 2
Dan ir-Regolament għandu jidħol fis-seħħ fil-ġurnata ta' wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul f'Brussel, fit-18 ta' Diċembru 1973.